**I.2. Ismeretkörök/tantárgyi programok, tantárgyleírások**

*(a tantervi táblázatban szereplő minden tanegységről)*

|  |  |
| --- | --- |
| **(1.) Tantárgy** neve: **Helyi társadalom, helyi politika** | **Kreditértéke: 2** |
| A tantárgy **besorolása**: kötelező |
| **A tantárgy elméleti vagy gyakorlati jellegének mértéke, „képzési karaktere”1**: 100(kredit%) |
| A **tanóra[[1]](#footnote-1) típusa**: hetente 2 óra szeminárium, **óraszáma**: **…** az adott **félévben**,Az adott ismeret átadásában alkalmazandó **további** (*sajátos*) **módok, jellemzők[[2]](#footnote-2):** tematikus prezentáció, hallgatói referátumok |
| A **számonkérés** módja (koll. / gyj. / **egyéb[[3]](#footnote-3))**: gyakorlati jegyAz ismeretellenőrzésben alkalmazandó **további** (*sajátos*) **módok[[4]](#footnote-4)** *(ha vannak)***:** írásbeli dolgozat, felmérés |
| A tantárgy **tantervi helye** (hányadik félév): I–II. |
| Előtanulmányi feltételek *(ha vannak)*: *–* |

|  |
| --- |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| A **Helyi társadalom, helyi politika** c. szeminárium a lokális történelem (falu, város) szintjének megismerését segíti elő a történeti dokumentumok (törvények, jogszabályok, privilégiumok, iratok, levelek, stb.) segítségével. A hagyományos társadalomban az agrárnépesség életét hosszú évszázadokon át az uradalom (a magyar terminológia szerint: gazdasági társadalomszervezet, melynek bírósági fóruma az úriszék, egyházjogi intézménye a kegyuraság) határozta meg. Helyi szinten a községi önkormányzat a bíróval (villicus) szabályozta a faluközösség életét; ennek sajátos magyar változatát jelentette a nemesi (kuriális) község egészen 1848-ig. A városi élet kereteit a mezővárosok és a szabad királyi városok biztosították (az önkormányzatiság alapja a polgárjog volt, a polgárok a céhes iparosokból, társulatokba szerveződő kereskedőkből, ritkábban földműves gazdákból kerültek ki). A korporációk a gazdasági tevékenységet és a vallási életet egyaránt szabályozták. A modernizáció során a rendi intézményrendszer helyét a polgári köz- és önigazgatás formái és intézményei vették át. Napjainkban különösen fontos a kistelepüléseken élők öntevékenysége (körök, klubok, művészeti csoportok, egyesületek működése). A reformáció korától az egymás mellett élő felekezetek is kialakították a közösségszervezés különböző formáit (egyházközség, esperességek; presbitériumok). A szabad paraszti fejlődés lehetőségét biztosították a késő középkortól kezdve a jobbágyrendűek számára a hegyközségek. A dokumentumok elemzésével megismerhető a lokális hatalmi struktúra, döntéshozatali mechanizmus, a helyi politikai elit és a helyi társadalom viszonyrendszere, a gazdasági, társadalmi, vallási konfliktusok és kezelésük módjai. Az elemzés tudatosítja, hogy helyi szokások, viselkedésformák történeti képződmények, ismeretük nélkül a szociális problémák sem oldhatók meg. |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| **Kötelező:****1.)** Hudi József: Dunántúli nemesi községek statútumai a XVII–XIX. századból. Magánkiadás, Veszprém, 1999. (ISBN 963 550 755 0)2.) Vonyó József (szerk.): Várostörténet, helytörténet. Elmélet és módszertan. Pécs Története Alapítvány, Pécs, 2003. (Tanulmányok Pécs történetéből, 14. – ISSN 1219 4077) 3.) Tárkács Szücs Ernő: Ellenőrzés, konfliktus, kényszer. = Uő.: Magyar jogi népszokások. Gondolat, Bp., 1981. 779–809. (ISBN 963 280 919 X)**Ajánlott:**1.) Szijártó M. István: A történész mikroszkópja: A mikortörténelem elmélete és gyakorlata. L’Harmattan, Bp., 2004. (ISBN 978 963 236 846 7)2.) Kovács Kiss Gyöngy: Rendtartás és kultúra. Századok, mindennapok, változások Erdélyben. Mentor Kiadó, Marosvásárhely, 2001. (ISBN 973 8002 65 6)3.) Péter Katalin: Magánélet a régi Magyarországon. MTA BK Történettudományi Intézet, Bp., 2013. (ISBN 978 963 9627 50 5) |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| 1. **tudása:** a hallgatókmegismerik a lokális társadalom szerkezetét, működését, a szociális és más társadalmi problémák keletkezését és koronként változó megoldási lehetőségeit, a társadalmi ellenőrzés és fegyelmezés eszköztárát; megismerik a társadalmi csoportok együttélésének formáit, a társadalmi egyenlőtlenségek keletkezését. Elsajátítják a társadalomtudományi kutatások forrásait, módszereit. Megtanulják a társadalmi problémákat történeti beágyazottságukban szemlélni és megérteni.
2. **képességei:** az előadások és szemináriumok képessé teszik a társadalmi jelenségek, folyamatok, problémák felismerésére és megoldására; képessé válnak az előítéletek, sztereotípiák és a valós társadalmi tények megkülönböztetésére.
3. **attitűdök:** érzékennyé és nyitottá válnak a társadalmi és szociális problémák iránt, empátiával viszonyulni az egyénekhez és közösségeikhez.
4. **autonómia, felelősség:** a szemináriumi gyakorlatok fejlesztik a problémafelismerő- és problémamegoldó-képességet, elősegítik az autonóm munkavégzést, az önreflexiót.
 |

|  |
| --- |
| **Tantárgy felelőse** (*név, beosztás, tud. fokozat*)**:** Dr. Hudi József CsC |
| **Tantárgy oktatásába bevont oktató(k),** ha van(nak)(*név, beosztás, tud. fokozat*)**: –** |

1. **Nftv. 108. §** 37. *tanóra*: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc. [↑](#footnote-ref-1)
2. pl. esetismertetések, szerepjáték, tematikus prezentációk stb. [↑](#footnote-ref-2)
3. pl. folyamatos számonkérés, évközi beszámoló [↑](#footnote-ref-3)
4. pl. esettanulmányok, témakidolgozások, dolgozatok, esszék, üzleti, szervezési tervek stb. bekérése [↑](#footnote-ref-4)